Kielet Eurovision laulukilpailussa

Tämä artikkeli käsittelee Eurovision laulukilpailussa käytettyjä kieliä ja niihin liittyviä käytäntöjä. Euroviisuissa on ollut kahteen otteeseen käytössä kielisääntö, jonka mukaan kunkin maan edustuskappale tuli esittää jollakin maan virallisista kielistä. Minkäänlaista kielisääntöä ei ollut asetettu perustamisvuonna 1956, jolloin pidettiin luonnollisena, että jokainen maa laulaa omalla kielellään. Vuonna 1965 Ruotsin Ingvar Wixell esittikin kappaleensa Absent Friends kokonaan englanniksi, mistä seurauksena vuonna 1966 kielisääntö asetettiin voimaan. Kielisääntö vapautettiin neljäksi vuodeksi vuosina 1973–1976, jolloin kappaleet sai taas esittää millä kielellä tahansa. Tuolloin englanti valikoitui usean maan (pääasiassa Pohjoismaat ja Alankomaat) laulukieleksi. Kielisääntö oli jälleen voimassa vuodesta 1977 vuoteen 1998 asti. Laulunsanoissa sai kuitenkin olla muutama sana vieraitakin kieliä; myös kappaleen nimi sai olla vieraskielinen. Vuonna 1999 kielisääntö vapautettiin lopullisesti. Siitä lähtien englannin käyttö laulukielenä on yleistynyt hyvin voimakkaasti, ja nykyään englanti onkin ylivoimaisesti käytetyin laulukieli Euroviisuissa. Joillekin maille on myös tavanomaista käyttää samassa kappaleessa sekä englantia että omaa kieltään. Euroopan yleisradiounionin viralliset kielet englanti ja ranska ovat myös Eurovision laulukilpailun viralliset juontokielet. ==Tietoa eri kielten käytöstä== Ennen kielisäännön vapautumista ja englannin ylivaltaa suosituin laulukieli oli ranska, sillä peräti viisi maata, Ranska, Monaco, Luxemburg, Belgia ja Sveitsi, saattoivat laulaa ranskaksi. Ranskaa onkin kuultu joka ikisessä kilpailussa, vuoden 2022 kilpailua lukuun ottamatta. Englantia on kuultu joka kerta vuodesta 1959 lähtien. Serbia, Portugali, Italia ja Ukraina ovat ainoat maat, jotka ovat voittaneet kielivapauden aikana täysin omakielisellä kappaleella (Marija Šerifović – Molitva 2007 serbiaksi, Salvador Sobral – Amar pelos dois 2017 portugaliksi, Måneskin – Zitti e buoni italiaksi 2021 ja Kalush – Stefania 2022 ukrainaksi). Lisäksi Ukrainan kahdessa muussa voittokappaleissa kuullaan omaa kieltä: 2004 ukrainaa (Ruslana – Wild Dances) ja 2016 krimintataaria (Jamala – 1944). Kilpailun ensimmäinen kokonaan ukrainankielinen kappale oli Šum, jonka esitti Go_A vuonna 2021. Kielisäännön vapautumisen jälkeen 1999 mukana olleista maista jokainen on käyttänyt lauluissaan englantia. Vuoteen 2015 ja Bojana Stamenovin kappaleeseen Beauty Never Lies asti jälleen Serbia oli ainoa, joka oli esittänyt kaikki laulunsa kokonaan omalla kielellään. Sen sijaan useampi maa on käyttänyt joka kerta omaa kieltään ainakin osittain: Andorra, Italia, Monaco ja Ranska. Vasta vuonna 2015 myös Israel esitti ensimmäistä kertaa täysin englanninkielisen kappaleen (Nadav Guedj – Golden Boy), samoin Espanja vuonna 2016 (Barei – Say Yay!) ja Portugali 2021 (The Black Mamba – Love Is on My Side). Myös Luxemburg ja Marokko ovat käyttäneet pelkästään omia kieliään, mutta maat eivät ole olleet mukana kielisäännön vapautumisen jälkeen. Kielisäännön vapautumisen jälkeen omaa kieltään ei ole käyttänyt vielä kertaakaan vain Ruotsi. Vuonna 2019 Tanskan Leonorasta tuli ensimmäinen säännön jälkeen tanskaa käyttänyt edustaja kappaleellaan Love Is Forever ja 2021 Fyr & Flamme esitti kappaleensa Øve os på hinanden kokonaan tanskaksi. Azerbaidžan ei ole koskaan esiintynyt kokonaan omalla kielellään, mutta vuonna 2021 Efendi sisällytti kappaleeseensa Mata Hari azerinkielisen osuuden. * Kaikkein ensimmäinen vierasta kieltä käyttänyt esiintyjä oli Itävallan Carmela Corren, joka lauloi osan kappaleestaan Vielleicht geschieht ein Wunder englanniksi jo vuonna 1963. * Vuosina 1973–1976 englanniksi päättivät esiintyä joka kerta vain Pohjoismaat Ruotsi, Norja ja Suomi. Muutaman kerran kokonaan tai osittain englantia käyttivät Alankomaat, Saksa ja Belgia, sekä kerran Sveitsi, Italia ja Itävalta. Kielivapaus mahdollisti tällöin Ruotsin ABBAn ja Alankomaiden Teach-Inin englanninkieliset voitot kappaleilla Waterloo ja Ding-a-Dong. * Saksa ja Belgia saivat laulaa englanniksi vielä kielisäännön palauttamisvuonna 1977, sillä ne olivat jo ehtineet valita edustuskappaleensa ennen säännön palautuspäätöstä. * Belgiaa edustaa vuorotellen flaamilainen ja vallonialainen artisti. Kielisäännön aikana laulut esitettiinkin vuorovuosin hollanniksi ja ranskaksi. * Vieraana kielenä on laulettu muutakin kuin englantia: vuonna 2007 Latvian Bonaparti.lv lauloi laulunsa Questa notte kokonaan italiaksi ja Kyproksen Evridiki laulunsa Comme ci comme ça ranskaksi. Ranskaa on käyttänyt muutaman sanan verran myös Ruotsi 2009 (Malena Ernman – La voix), Islanti 2010 (Hera Björk – Je ne sais quoi) ja Liettua 2011 (Evelina Sašenko – C'est ma vie), sekä kokonaan ranskaksi lauloi myös Itävalta 2016 (Zoë – Loin d'ici) ja italiaksi Viro 2018 (Elina Netšajeva – La forza). * Puolan Ich Troje on käyttänyt saksaa ja venäjää kahdessa kappaleessaan vuosina 2003 ja 2006. Myös Ivan & Delfin käytti venäjää laulussaan Czarna dziewczyna 2005. Saksan Sürpriz käytti turkkia kappaleessaan Reise nach Jerusalem 1999 ja Max kappaleessaan Can't Wait Until Tonight 2004. Romanian Mihai Trăistariu ja Nico & Vlad käyttivät italiaa kappaleissaan Tornerò, 2006 ja Pe-o margine de lume, 2008. Myös Kyproksen Voice lauloi italiaksi vuoden 2000 kappaleessaan Nomiza. Italian lisäksi espanjaa, venäjää ja ranskaa käytti laulussaan Liubi, Liubi, I Love You Todomondo 2007. Espanjaa käytti myös Mandinga kappaleessaan Zaleilah 2012. 2007 Portugalin Sabrina käytti ranskaa ja espanjaa kappaleessaan Dança comigo, ja samana vuonna Ukrainan Vjerka Serdjutška saksaa kappaleessaan Dancing Lasha Tumbai. Viron Kreisiraadio käytti serbiaa, saksaa ja suomea kappaleessaan Leto svet 2008. * Itävallan Udo Jürgensin vuoden 1966 voittokappaleen Merci, Chérie nimi on ranskaa. Suomen Anneli Saariston vuoden 1989 kappaleen La dolce vita nimi puolestaan italiaa ja Norjan Guri Schanken vuoden 2007 kappaleen nimi Ven a bailar conmigo espanjaa. Albanian Rona Nishliun vuoden 2012 kappaleen Suus nimi on latinaa, mutta itse nimeä ei laulussa kuulla. * Suurimmat määrät kieliä yhdessä kappaleessa ovat 12 kieltä Norjan Bendik Singersin laulussa It's Just a Game 1973 ja 11 kieltä Bulgarian Sofi Marinovan laulussa Love Unlimited 2012. * Euroviisuissa on esiinnytty jopa mielikuvituskielellä. Näin on tehnyt Belgia kahteen otteeseen (Urban Trad – Sanomi, 2003 ja Ishtar – O Julissi, 2008), sekä osittain Alankomaat (Treble – Amambanda, 2006). * Kielikysymys on jopa kerran aiheuttanut kiistan, kun Espanjan vuoden 1968 kappaleen La, la, la alkuperäiseksi esittäjäksi valittu Joan Manuel Serrat halusi esittää laulun espanjan sijaan katalaaniksi. Francon hallitus ei tätä kuitenkaan hyväksynyt, joten esittäjäksi vaihdettiinkin Massiel. Katalaania kuultiin Euroviisuissa ensimmäisen kerran vasta vuonna 2004, jolloin Andorra debytoi. ===Kielet Suomen karsinnoissa=== Suomi on ollut Suomen karsintojen valtakieli, kunnes vuodesta 2000 lähtien enemmistö kappaleista on useimmiten esitetty englanniksi. Alkuvuosina Suomen karsintoihin hyväksyttiin vain suomenkielisiä kappaleita. Suomen ruotsinkieliset nostivat asian julkiseen keskusteluun, jonka tuloksena toista kotimaista kieltä kuultiin ensimmäisen kerran vuonna 1965 Carolan kappaleen Ge mig en grabb myötä. Ruotsinkielinen kappale, Beatin Fri?, voitti karsinnan ensimmäisen kerran vuonna 1990, jolloin kaikki karsinnan kolme ruotsinkielistä kappaletta sijoittuivat kilpailun neljän parhaan joukkoon. Suomen karsinnoissa on ollut neljänä vuonna italiankielisiä kappaleita: Taina Kokkosen Silenzio 2002, Tomi Metsäkedon Eternamente Maria ja Un posto fra le nuvole 2006 ja Pentti Hietasen Il mondo è qui 2010. Myös Laura Voutilaisen kappaleessa Kosketa mua 2007 oli italiankielisiä osuuksia, jotka esitti Flavio Cristilli. Vuoden 2005 karsinnoissa kuultiin ensimmäistä kertaa ranskaa ja arabiaa Momo Catin kappaleessa Europa Europa. Norlan El Misionario esitti Suomen karsintojen ensimmäisen espanjankielisen kappaleen No voy a llorar por ti 2015. Vuonna 2016 ClemSO käytti Thief-kappaleessaan joruban kieltä sekä Länsi-Afrikan pidgin-englantia. Vuonna 2009 Signmark esitti kappaleen Speakerbox viittomakielellä. Lauluosuudet hoiti Osmo Ikonen. Esitys sijoittui karsinnassa toiseksi. ==Vähemmistökielet ja murteet== Irlanti on laulanut vain kerran iiriksi vuonna 1972 (Sandie Jones – Ceol an ghrá) ja Sveitsi retoromaaniksi 1989 (Furbaz – Viver senza tei). Molemmat ovat maidensa virallisia kieliä. Luxemburg on laulanut luxemburgiksi (Camillo Felgen – So laang we's du do bast, 1960 ja Marion Welter & Kontinent – Sou fräi, 1992), Malta maltaksi (Joe Grech – Marija l-Maltija, 1971 ja Helen & Joseph – L-imħabba, 1972) ja Suomi suomenruotsiksi (Beat – Fri?, 1990 ja Pernilla Karlsson – När jag blundar, 2012) kokonaan kaksi kertaa jokainen. Kaikki ovat maidensa virallisia kieliä ja kansalliskieliä. Ranska on esiintynyt peräti kahdella vähemmistökielellään: bretoniksi (1996 Dan Ar Braz & L'Heritage des Celtes – Diwanit bugale ja 2022 Alvan & Ahez – Fulenn) ja korsikaksi 2011 (Amaury Vassili – Sognu). Vähemmistökielistä ovat päässeet esille myös Italian napoli (Peppino di Capri – Comme è ddoce 'o mare, 1991), Liettuan samogiitti (Aistė Smilgevičiūtė – Strazdas, 1999), Viron võro (Neiokõsõ – Tii, 2004), Venäjän udmurtti (Buranovskije Babuški – Party for Everybody, 2012), Ukrainan krimintataari (Jamala – 1944, 2016) ja Georgian abhaasi (Oto Nemsadze – Keep on Going (Sul tsin iare), 2019). Latvia lauloi vähemmistökielellään venäjäksi vuonna 2009 (Intars Busulis – Probka) kokonaan ja Liettua osittain (Sasha Son – Love). Samana vuonna myös Israel lauloi osittain arabiaksi (Noa & Mira Awad – There Must Be Another Way) ja Venäjä osittain ukrainaksi (Anastasija Pryh’odko – Mamo). Romanikieltä on käyttänyt laulussaan Makedonia 2013 (Esma & Lozano – Pred da se razdeni), Unkari 2017 (Joci Pápai – Origo) ja laulunsa nimessä Tšekki 2009 (Gipsy.cz – Aven Romale). Norjan vuoden 1980 laulun nimi oli saamea (Sverre Kjelsberg & Mattis Hætta – Sámiid ædnan). Vuonna 2019 kuultiin lisää saamea KEiiNOn kappaleessa Spirit in the Sky. Viittomakieltä ovat käyttäneet esityksissään Latvian Walters & Kazha (The War Is Not Over, 2005), Puolan Ich Troje (Follow My Heart, 2006), Liettuan Evelina Sašenko (C'est ma vie, 2011), Serbian Bojana Stamenov (Beauty Never Lies, 2015) ja Ranskan Bilal Hassani (Roi, 2019). Itävalta on laulanut peräti neljä kertaa saksan kielen murteilla: Wienin murteella 1971 (Marianne Mendt – Musik), Vorarlbergin murteella 1996 (George Nussbaumer – Weil's dr guat got), Steiermarkin murteella 2003 (Alf Poier – Weil der Mensch zählt) ja Mühlviertelin murteella 2012 (Trackshittaz – Woki mit deim Popo). Vuonna 1995 Kreikan Elina Konstantopouloun kappaleessa Pia prosefhi käytettiin muinaiskreikkaa ja 2016 Argon kappaleessa Utopian Land pontoksenkreikkaa. Albanian Rona Nishliu esitti laulunsa Suus ghegin murteella 2012, ja Suomen Kuunkuiskaajien vuoden 2010 laulun Työlki ellää nimi on Karjalan murretta. Serbian Sanja Ilić ja Balkanika käyttivät vuonna 2018 torlakin murretta kappaleessaan Nova deca. ==Euroopan ulkopuoliset kielet== Eurooppalaisten kielten lisäksi Euroviisuissa on päästy kuulemaan myös muutamaa Euroopan ulkopuolella puhuttavaa kieltä. Ensimmäisen kerran näin kävi vuonna 1992, kun Ranskan Kali esitti kappaleensa Monté la riviè osittain Antillien kreoliksi. Monacon Séverine Ferrer käytti vuonna 2006 kappaleessaan La coco-dance tahitin kieltä, ja Norjan Stella Mwangi swahilia kappaleessaan Haba Haba vuonna 2011. Italian Francesco Gabbanin vuoden 2017 kappaleessa Occidentali's Karma on ilmaus sanskritiksi ja Israelin Netta Barzilain vuoden 2018 voittokappaleessa Toy toistetaan japaninkielistä sanaa. Vuoden 2020 Israelin Eden Alenen kappaleessa Feker Libi on mukana amharaa ja vuoden 2021 Alankomaiden Jeangu Macrooyn kappaleessa Birth of a New Age sranantongoa. ==Puuttuvat kielet== Euroopan maiden virallisista kielistä Euroviisuissa ei ole vielä kertaakaan kuultu laulua kokonaan azeriksi, sillä Azerbaidžan on laulanut vain englanniksi. Vuonna 2024 maata edusti ensimmäistä kertaa osittain azerinkielinen kappale, kun Fahree ja İlkin Dövlətov esittivät kappaleensa Özünlə apar. Vuoden 2012 Azerbaidžanin edustaja Səbinə Babayeva on kuitenkin levyttänyt kappaleensa When the Music Dies kokonaan azeriksi nimellä Gəl ja vuonna 2014 Dilarə Kazımova kappaleensa Start a Fire nimellä Bir qığılcım. Monacolta ei ole kuultu monegassia eikä Alankomailta friisiä. Belgia ja Luxemburg eivät ole koskaan käyttäneet kolmatta kieltään saksaa. Kypros ei ole myöskään käyttänyt toista kieltään turkkia. Espanjan ja Ranskan alueella puhuttavaa baskin kieltä ei ole Euroviisuissa kuultu, mutta Espanjan edustajista kaksi on levyttänyt viisunsa myös baskiksi: Salomé vuoden 1969 voittokappaleensa Vivo cantando nimellä Kantari bizi naiz ja Mocedades vuoden 1973 laulunsa Eres tú äidinkielellään nimellä Zu zara. Norjan Sverre Kjelsbergin ja Mattis Hættan kappaleessa Sámiid ædnan vuonna 1980 kuultiin saamea laulun nimen verran. Myös vuoden 1960 Nora Brockstedtin kappaleen nimellä Voi voi kuvattiin saamenkielistä huudahdusta (Vuoi vuoi). Seuraavan kerran vuonna 2019 KEiiNOn kappaleessa Spirit in the Sky kuultiin lause pohjoissaameksi. Kokonaan saamenkielistä laulua ei ole vielä esitetty. Niin olisi voinut tapahtua kuitenkin vuonna 2008, jolloin Norjan karsinnoissa oli mukana Ann-Mari Andersenin pohjoissaamenkielinen kappale Ándagassii. Vuoden 2017 karsinnassa pohjoissaameksi esiintyi Elin & The Woods kappaleella First Step in Faith (Oadjebasvuhtii). Eteläsaamen kieltä kuultiin Ruotsin karsinnoissa 2015, kun Jon Henrik Fjällgren esitti kappaleensa Jag är fri (Manne leam frijje), ja 2017 Aninian kanssa kappaleen En värld full av strider (Eatneme gusnie jeenh dåaroeh). Tanskaa voisi edustaa myös färsaarelainen tai grönlantilainen artisti fääriksi tai grönlanniksi, mutta näin ei ole tapahtunut. Vuoden 1979 Tanskan karsinnassa kuultiin fääriksi Annika Hoydalin Bølgen ja grönlanniksi Rasmus Lyberthin Faders bøn. Toisen kerran grönlantia kuultiin vuoden 2019 karsinnassa, kun Julie & Nina käyttivät sitä kappaleessaan League of Light ja sijoittuivat toiseksi. Britannian edustajat ovat laulaneet pelkästään englanniksi, eli maan vähemmistökieliä kymriä ja gaelia ei ole Euroviisuissa kuultu. Skottilainen Alasdair Gillies on levyttänyt Sandie Shaw'n vuoden 1967 voittokappaleen Puppet on a String gaeliksi nimellä Gille-mirein. Kymriä ja lisäksi kazakkia voi kuitenkin kuulla Lasten Euroviisuissa. ==Luettelo Eurovision laulukilpailussa käytetyistä kielistä esiintymisjärjestyksessä== Jos kappaletta ei ole esitetty kokonaan kyseisellä kielellä, tiedot on kursivoitu. Tietoihin on tällöin mahdollisesti lisätty myös ensimmäinen kerta, jolloin kyseisellä kielellä on esitetty kokonainen kappale. Järj. Kieli 1. kerta Maa Esittäjä Kappale Suomennos 1 hollanti 1956 Alankomaat Jetty Paerl "De vogels van Holland" Hollannin linnut 2 saksa 1956 Sveitsi Lys Assia "Das alte Karussell" Vanha karuselli 3 ranska 1956 Belgia Fud Leclerc "Messieurs les noyés de la Seine" Seineen hukkuneet herrat 4 italia 1956 Italia Franca Raimondi "Aprite le finestre" Avatkaa ikkunat 5 englanti 1957 Britannia Patricia Bredin "All" Kaikki 6 tanska 1957 Tanska Birthe Wilke & Gustav Winckler "Skibet skal sejle i nat" Laiva lähtee tänä yönä 7 ruotsi 1958 Ruotsi Alice Babs "Lilla stjärna" Pieni tähti 8 luxemburg 1960 Luxemburg Camillo Felgen "So laang we’s du do bast" Niin kauan kuin olet siellä 9 norja 1960 Norja Nora Brockstedt "Voi voi" Voi, voi 10 espanja 1961 Espanja Conchita Bautista "Estando contigo" Ollessani kanssasi 11 suomi 1961 Suomi Laila Kinnunen "Valoa ikkunassa" – 12 serbia 1961 Jugoslavia Ljiljana Petrović "Neke davne zvezde" (Неке давне звезде) Jotkin kaukaiset tähdet 13 kroatia 1963 Jugoslavia Vice Vukov "Brodovi" Laivat 14 portugali 1964 Portugali António Calvário "Oração" Rukous 15 bosnia 1964 Jugoslavia Sabahudin Kurt "Život je sklopio krug" Elämä on käynyt täyden ympyrän 16 sloveeni 1966 Jugoslavia Berta Ambrož "Brez besed" Ilman sanoja 17 malta 1971 Malta Joe Grech "Marija l-Maltija" Maltan Marija 18 iiri 1972 Irlanti Sandie Jones "Ceol an ghrá" Rakkauden musiikki 19 heprea 1973 Israel Ilanit "Ey sham" (אי שם) Jossain 20 kreikka 1974 Kreikka Marinella "Krasi, thalassa kai t’ agori mou" (Κρασί, θάλασσα και τ' αγόρι μου) Viini, meri ja poikaystäväni 21 turkki 1975 Turkki Semiha Yankı "Seninle bir dakika" Minuutti kanssasi 22 arabia 1980 Marokko Samira Saïd "Bitaqat hob" (بطاقة حب) Rakkauden sanoma 23 montenegro 1983 Jugoslavia Daniel "Džuli" (Џули) – 24 islanti 1986 Islanti ICY "Gleðibankinn" Ilopankki 25 retoromaani 1989 Sveitsi Furbaz "Viver senza tei" Elää ilman sinua 26 napoli 1991 Italia Peppino di Capri "Comme è ddoce ’o mare" Kuinka suloinen onkaan meri 27 Antillien kreoli 1992 Ranska Kali "Monté la riviè" Nouse jokea pitkin 28 korsika 1993 2011 Ranska Patrick Fiori Amaury Vassili "Mama Corsica" "Sognu" Äiti Korsika Unelma 29 viro 1994 Viro Silvi Vrait "Nagu merelaine" Kuin meren aalto 30 romania 1994 Romania Dan Bittman "Dincolo de nori" Pilvien takana 31 slovakki 1994 Slovakia Tublatanka "Nekonečná pieseň" Päättymätön laulu 32 liettua 1994 Liettua Ovidijus Vyšniauskas "Lopšinė mylimai" Tuutulaulu kullannupulle 33 unkari 1994 Unkari Friderika Bayer "Kinek mondjam el vétkeimet?" Kenelle voin kertoa syntini? 34 venäjä 1994 Venäjä Youddiph "Vetšnyj strannik" (Вечный стрaнник) Ikuinen vaeltaja 35 puola 1994 Puola Edyta Górniak "To nie ja!" Se en ollut minä! 36 bretoni 1996 Ranska Dan Ar Braz & L’Heritage des Celtes "Diwanit bugale" Kukoistakoot lapset 37 makedonia 1998 Pohjois-Makedonia Vlado Janevski "Ne zori, zoro" (Не зори, зоро) Älä koita, aamu 38 samogiitti 1999 Liettua Aistė Smilgevičiūtė "Strazdas" Laulurastas 39 tekokieli 2003 Belgia Urban Trad "Sanomi" – 40 latvia 2004 Latvia Fomins & Kleins "Dziesma par laimi" Laulu onnesta 41 katalaani 2004 Andorra Marta Roure "Jugarem a estimar-nos" Leikitään rakastavamme toisiamme 42 ukraina 2004 2021 Ukraina Ruslana Go_A "Wild Dances" "Šum" (Шум) Villit tanssit Melu 43 võro 2004 Viro Neiokõsõ "Tii" Tie 44 albania 2006 Albania Luiz Ejlli "Zjarr e ftohtë" Tulta ja kylmää 45 tahiti 2006 Monaco Séverine Ferrer "La coco-dance" Kookostanssi 46 bulgaria 2007 Bulgaria Elitsa Todorova & Stojan Jankulov "Water (Voda)" (Вода) Vesi 47 tšekki 2007 Tšekki Kabát "Malá dáma" Pieni rouva 48 armenia 2007 2018 Armenia Hayko Sevak Khanagyan "Anytime You Need" "Qami" (Քամի) Milloin vain tarvitset Tuuli 49 swahili 2011 Norja Stella Mwangi "Haba Haba" Vähä vähältä 50 udmurtti 2012 Venäjä Buranovskije Babuški "Party for Everybody" Juhlat kaikille 51 georgia 2012 2018 Georgia Anri Jokhadze Iriao "I'm a Joker" "Šeni gulistvis" (შენი გულისთვის) Olen narri Vuoksesi 52 romani 2013 Pohjois-Makedonia Esma & Lozano "Pred da se razdeni" Ennen aamunkoittoa 53 krimintataari 2016 Ukraina Jamala "1944" 1944 54 valkovenäjä 2017 Valko-Venäjä Naviband "Historyja maiho žytsja" (Гісторыя майго жыцця) Elämäni tarina 55 latina 2022 Serbia Konstrakta "In corpore sano" Terveessä ruumiissa 56 azeri 2024 Azerbaidžan Fahree feat. İlkin Dövlətov "Özünlə apar" Ota minut mukaasi Romanikieli kuului oikeastaan aivan ensimmäisen kerran vuonna 2009 Tšekin Gipsy.cz:n kappaleen nimessä Aven Romale. Myös Bulgarian Sofi Marinovan monikielisessä kappaleessa Love Unlimited vuonna 2012 kuultiin lause romania, mutta taulukkoon merkityssä Pohjois-Makedonian kappaleessa sitä kuultiin ensimmäisen kerran varsinaisena laulukielenä. Myös azeria on itse asiassa kuultu yhden lauseen verran juuri edellä mainitussa kappaleessa. Näistä syistä ohessa on täydennyksenä taulukko kielistä, joita on ensimmäisenä käyttökertanaan kuultu vain muutaman sanan verran: Kieli 1. kerta Maa Esittäjä Kappale Suomennos saame 1980 Norja Sverre Kjelsberg & Mattis Hætta "Sámiid ædnan" Saamenmaa romani 2009 Tšekki Gipsy.cz "Aven Romale" Tulkaa, romanit sanskrit 2017 Italia Francesco Gabbani "Occidentali's Karma" Länsimaalaisten karma japani 2018 Israel Netta Barzilai "Toy" Lelu abhaasi 2019 Georgia Oto Nemsadze "Keep on Going (Sul tsin iare)" (სულ წინ იარე) Kulje eteenpäin amhara 2020 Israel Eden Alene "Feker Libi" (ፍቅር ልቤ) Rakkaani sranantongo 2021 Alankomaat Jeangu Macrooy "Birth of a New Age" Uuden ajan synty yankunytjatjara 2024 Australia Electric Fields "One Milkali (One Blood)" Yhtä verta Murteet: Murre 1. kerta Maa Esittäjä Kappale Suomennos Wien 1971 Itävalta Marianne Mendt "Musik" Musiikki muinaiskreikka 1995 Kreikka Elina Konstantopoulou "Pia prosefhi" Millainen rukous Vorarlberg 1996 Itävalta George Nussbaumer "Weil's dr guat got" Kun sinulla menee hyvin Steiermark 2003 Itävalta Alf Poier "Weil der Mensch zählt" Koska ihminen merkitsee Andalusia 2006 Espanja Las Ketchup "Un Blodymary" Yksi Bloody Mary Dalmatia 2006 Kroatia Severina "Moja štikla" Korkoni Karjala 2010 Suomi Kuunkuiskaajat "Työlki ellää" Työlläkin elää gheg 2012 Albania Rona Nishliu "Suus" Oma Mühlviertel 2012 Itävalta Trackshittaz "Woki mit deim Popo" Heiluta peppuasi čakavia 2013 Kroatia Klapa s Mora "Mižerja" Kurjuus pontoksenkreikka 2016 Kreikka Argo "Utopian Land" Utopistinen maa torlak 2018 Serbia Sanja Ilić & Balkanika "Nova deca" Uudet lapset Vain kansallisissa karsinnoissa esiintyneet kielet: Kieli Vuosi Maa Esittäjä Kappale Suomennos grönlanti 1979 Tanska Rasmus Lyberth "Faders bøn" Isän rukous (nimi tanskaa) fääri 1979 Tanska Annika Hoydal "Bølgen (Aldan)" Aalto baski 1999 Ranska Kukumiku "Irradaka" Katkeruus friisi 2000 Alankomaat Gina de Wit "Hjir is it begjin" Tässä on alku'' pohjoissaame 2008 Norja Ann-Mari Andersen "Ándagassii" Anteeksi sleesia 2008 Tšekki Čechomor "Józef, mój kochany" Józef, rakkaani tataari 2008 Venäjä Asılyar "Qarlığaçlar" Pääskyset liivi 2010 Latvia Kristīne Kārkla-Puriņa "Rišti räšti" Ristiin rastiin lingala 2010 Ruotsi Getty Domein "Yeba" - eteläsaame 2015 Ruotsi Jon Henrik Fjällgren "Jag är fri (Manne leam frijje)" Olen vapaa joruba 2016 Suomi ClemSO "Thief" Varas pitjantjatjara 2019 Australia Electric Fields "2000 and Whatever" 2000 ja mitä vain tagalog 2019 Romania Bella Santiago "Army of Love" Rakkauden armeija galego 2022 Espanja Tanxugueiras "Terra" Maa Vain käännösversioissa esiintyneet kielet: Kieli Vuosi Maa Esittäjä Kappale Suomennos Alkuperäinen japani 1965 Luxemburg France Gall "Yumemiru chanson ningyo" (夢みるシャンソン人形) Unelmoiva chanson-merenneito "Poupée de cire, poupée de son" baski 1969 Espanja Salomé "Kantari bizi naiz" Elän laulaen "Vivo cantando" provensaali 1983 Ranska Guy Bonnet "Vièure" Elää "Vivre" malaiji 1989 Alankomaat Justine Pelmelay "Hanya engkau saja" Vain sinä "Blijf zoals je bent" azeri 2012 Azerbaidžan Səbinə Babayeva "Gəl" Tule "When the Music Dies" Muiden artistien levyttämät versiot eri kielillä: Kieli Vuosi Maa Esittäjä Kappale Suomennos Alkuperäinen kappale Alkuperäinen esittäjä gaeli 1967 Britannia Alasdair Gillies "Gille-mirein" Nukke "Puppet on a String" Sandie Shaw vietnam 2004 Ukraina Hồ Quỳnh Hương "Vũ điệu hoang dã" Villi tanssi "Wild Dances" Ruslana Lisäksi lukuisat eteläafrikkalaiset artistit ovat levyttäneet euroviisuja afrikaansiksi. Suomen euroviisuista afrikaansinkielisen version ovat saaneet Anneli Saariston La dolce vita 1989 (Dominec – La dolce vita), Nina Åströmin A Little Bit 2000 (Priscilla Smith – Klein bietjie liefde), Hanna Pakarisen Leave Me Alone 2007 (Petro van Deventer – Kan ek jou hart wees) ja Waldo's Peoplen Lose Control 2009 (Monique Steyn & Snotkop – Ek val vir jou). ==Luettelo Eurovision laulukilpailussa käytettyjen kielten parhaista sijoituksista== Kielet ovat järjestyksessä kokonaan niillä laulettujen kappaleiden perusteella. Mikäli osittain kyseisellä kielellä esitetty kappale on sijoittunut kokonaan tällä kielellä esitettyä korkeammalle, sen tiedot on myös merkitty kursiivilla varsinaisen kappaleen alle. Paras sija Kieli Viim. kerta Maa Esittäjä Kappale Suomennos 36 voittoa englanti 2024 Sveitsi Nemo " The Code" Koodi 14 voittoa ranska 1988 Sveitsi Céline Dion "Ne partez pas sans moi" Älkää lähtekö ilman minua 4 voittoa heprea 1998 2018 Israel Dana International Netta Barzilai "Diva" (דיווה) Toy Diiva Lelu 3 voittoa italia 2021 Italia Måneskin "Zitti e buoni" Hiljaa ja kunnolla 3 voittoa hollanti 1969 Alankomaat Lenny Kuhr "De troubadour" Trubaduuri 2 voittoa ukraina 2022 Ukraina Kalush Orchestra "Stefania" (Стефанія) – 2 voittoa norja 1995 Norja Secret Garden "Nocturne" Yösoitto 2 voittoa ruotsi 1991 Ruotsi Carola Häggkvist "Fångad av en stormvind" Myrskytuulen vangitsema 2 voittoa saksa 1982 Saksa Nicole "Ein bißchen Frieden" Hieman rauhaa 2 voittoa espanja 1969 Espanja Salomé "Vivo cantando" Elän laulaen voitto portugali 2017 Portugali Salvador Sobral "Amar pelos dois" Rakkautta kahdelle voitto serbia 2007 Serbia Marija Šerifović "Molitva" (Молитва) Rukous voitto kroatia 1989 Jugoslavia Riva "Rock Me" Rokkaa mua voitto tanska 1963 Tanska Grethe & Jørgen Ingmann "Dansevise" Tanssiviisu 2\. suomi 2023 Suomi Käärijä "Cha cha cha" – 2\. tekokieli 2003 Belgia Urban Trad "Sanomi" – 2\. puola 1994 Puola Edyta Górniak "To nie ja!" Se en ollut minä! 3\. bosnia 2006 Bosnia-Hertsegovina Hari Mata Hari "Lejla" – 3\. venäjä 2003 Venäjä t.A.T.u. "Ne ver', ne bojsja" (Не верь, не бойся) Älä usko, älä pelkää 3\. turkki 1997 Turkki Şebnem Paker & Grup Etnic "Dinle" Kuuntele 4\. unkari 1994 Unkari Friderika Bayer "Kinek mondjam el vétkeimet?" Kenelle voin kertoa syntini? 4\. islanti 1990 Islanti Stjórnin "Eitt lag enn" Yksi laulu vielä 4\. montenegro 1983 Jugoslavia Daniel "Džuli" (Џули) – 5\. albania 2012 Albania Rona Nishliu "Suus" Oma 5\. 4\. bulgaria 2007 2016 Bulgaria Elitsa Todorova & Stojan Jankulov Poli Genova "Water (Voda)" (Вода) "If Love Was a Crime" Vesi Jos rakkaus olisi rikos 5\. 3\. kreikka 1997 2001 Kypros Kreikka Hara & Andreas Konstantinou Antique "Mana mou" (Μάνα μου) "(I Would) Die for You" Kotimaani Kuolisin puolestasi 5\. viro 1996 Viro Maarja-Liis Ilus & Ivo Linna "Kaelakee hääl" Kaulaketjun ääni 6\. Itävallan murteet 2003 Itävalta Alf Poier "Weil der Mensch zählt" Koska ihminen merkitsee 7\. romania 2022 Moldova Zdob și Zdub & Frații Advahov "Trenulețul" Juna 7\. sloveeni 1995 Slovenia Darja Švajger "Prisluhni mi" Kuuntele minua 7\. napoli 1991 Italia Peppino di Capri "Comme è ddoce 'o mare" Kuinka kaunis onkaan meri 8\. 4\. armenia 2024 2008 Armenia Ladaniva Sirusho "Jako" (Ժակո) "Qele Qele" (Քելե Քելե) – Tule, tule 13\. 12\. makedonia 2012 2006 Pohjois-Makedonia Kaliopi Elena Risteska "Crno i belo" (Црно и бело) "Ninanajna" (Нинанајна) Mustavalkoista – 13\. retoromaani 1989 Sveitsi Furbaz "Viver senza tei" Elää ilman sinua 13\. luxemburg 1960 Luxemburg Camillo Felgen "So laang we's du do bast" Niin kauan kuin olet siellä 14\. 12\. liettua 2024 2018 Liettua Silvester Belt Ieva Zasimauskaitė "Luktelk" "When We’re Old" Odota Kun olemme vanhoja 15\. 4\. korsika 2011 1993 Ranska Amaury Vassili Patrick Fiori "Sognu" "Mama Corsica" Unelma Äiti Korsika 15\. iiri 1972 Irlanti Sandie Jones "Ceol an ghrá" Rakkauden musiikki 17\. valkovenäjä 2017 Valko-Venäjä Naviband "Historyja maiho žytsja" (Гісторыя майго жыцця) Elämäni tarina 18\. slovakki 1996 Slovakia Marcel Palonder "Kým nás máš" Kunnes sinulla on meidät 18\. 2\. arabia 1980 2019 Marokko Italia Samira Saïd Mahmood "Bitaqat hob" (بطاقة حب) "Soldi" Rakkauden sanoma Raha 18\. 8\. malta 1972 2000 Malta Helen & Joseph Claudette Pace "L-imħabba" "Desire" Rakkaus Halu 19\. bretoni 1996 Ranska Dan Ar Braz & L'Héritage des Celtes "Diwanit bugale" Kukoistakoot lapset 20\. samogiitti 1999 Liettua Aistė Smilgevičiūtė "Strazdas" Laulurastas SF 11. võro 2004 Viro Neiokõsõ "Tii" Tie SF 14. georgia 2019 Georgia Oto Nemsadze "Sul tsin iare" (სულ წინ იარე) Kulje eteenpäin SF 17. SF 11. latvia 2004 2023 Latvia Fomins & Kleins Sudden Lights "Dziesma par laimi" "Aijā" Laulu onnesta Tule jo SF 18. SF 12. katalaani 2004 2007 Andorra Marta Roure Anonymous "Jugarem a estimar-nos" "Salvem el món" Leikitään rakastavamme toisiamme Pelastetaan maailma SF 28. 10\. tšekki 2007 2023 Tšekki Kabát Vesna "Malá dáma" "My Sister's Crown" Pieni rouva Siskoni kruunu SF = semifinaali Taulukko kielistä, joilla on laulettu vain osittain: Paras sija Kieli Viim. kerta Maa Esittäjä Kappale Suomennos voitto krimintataari 2016 Ukraina Jamala "1944" 1944 2\. udmurtti 2012 Venäjä Buranovskije Babuški "Party for Everybody" Juhlat kaikille 5\. latina 2022 Serbia Konstrakta "In corpore sano" Terveessä ruumiissa 6\. saame 2019 Norja KEiiNO "Spirit in the Sky" Henki taivaalla 8\. romani 2017 Unkari Joci Pápai "Origo" Alku 8\. Antillien kreoli 1992 Ranska Kali "Monté la riviè" Mene jokea pitkin 20\. azeri 2021 Azerbaidžan Efendi "Mata Hari" Mata Hari 23\. sranantongo 2021 Alankomaat Jeangu Macrooy "Birth of a New Age" Uuden ajan synty SF 17. swahili 2011 Norja Stella Mwangi "Haba Haba" Vähä vähältä SF 21. tahiti 2006 Monaco Séverine Ferrer "La coco-dance" Kookostanssi ==Luettelo Eurovision laulukilpailussa käytettyjen kielten viimeisimmistä esiintymiskerroista== Samalta vuodelta olevat kappaleet ovat järjestyksessä sijoituksen mukaan. Mikäli tietyllä kielellä viimeisimpänä esitetty kappale ei ole kokonaan omakielinen, on perään lisätty viimeisin kokonaan kyseisellä kielellä esitetty kappale. Osittain omakieliset kappaleet on merkitty kursiivilla. Vuosi Kieli Maa Esittäjä Kappale Suomennos 2024 englanti Sveitsi Nemo "The Code" Koodi 2024 ukraina Ukraina Alyona Alyona & Jerry Heil "Teresa & Maria" Äiti Teresa ja Neitsyt Maria 2024 ranska Ranska Slimane "Mon amour" Rakkaani 2024 2013 heprea Israel Eden Golan Moran Mazor "Hurricane" "Rak bishvilo" (רק בשבילו) Hurrikaani Vain hänen vuokseen 2024 italia Italia Angelina Mango "La noia" Tylsyys 2024 portugali Portugali Iolanda "Grito" Huuto 2024 kreikka Kreikka Marína Sátti "Zári" (Ζάρι) Noppa 2024 liettua Liettua Silvester Belt "Luktelk" Odota 2024 serbia Serbia Teya Dora Ramonda (Рамонда) Ramondakukka 2024 viro Viro 5MIINUST & Puuluup "(nendest) narkootikumidest ei tea me (küll) midagi" (näistä) huumeista emme tiedä (kyllä) mitään 2024 espanja Espanja Nebulossa "Zorra" Ämmä 2024 sloveeni Slovenia Raiven "Veronika" – 2024 norja Norja Gåte "Ulveham" Sudentalja 2024 hollanti Alankomaat Joost Klein "Europapa" – 2024 azeri Azerbaidžan Fahree feat. İlkin Dövlətov "Özünlə apar" Ota minut mukaasi 2023 suomi Suomi Käärijä "Cha cha cha" – 2023 2007 tšekki Tšekki Vesna Kabát "My Sister's Crown" "Malá dáma" Siskoni kruunu Pieni rouva 2023 2013 bulgaria Tšekki Bulgaria Vesna Elitsa Todorova & Stojan Jankulov "My Sister's Crown" "Samo šampioni" (Само шампиони) Siskoni kruunu Vain mestarit 2023 kroatia Kroatia Let 3 "Mama šč!" Äiti šč! 2023 2018 armenia Armenia Brunette Sevak Khanagyan "Future Lover" "Qami" (Քամի) Tuleva rakastaja Tuuli 2023 romania Moldova Pasha Parfeny "Soarele și luna" Aurinko ja kuu 2023 albania Albania Albina & Familja Kelmendi "Duje" Haluat rakastaa 2023 2004 latvia Latvia Sudden Lights Fomins & Kleins "Aijā" "Dziesma par laimi" Tule jo Laulu onnesta 2022 islanti Islanti Systur "Með hækkandi sól" Nousevan auringon kanssa 2022 bretoni Ranska Alvan & Ahez "Fulenn" Kipinä 2021 tanska Tanska Fyr & Flamme "Øve os på hinanden" Harjoitellaan keskenämme 2021 2009 venäjä Venäjä Latvia Maniža Intars Busulis "Russian Woman" "Probka" (Пробка) Venäläinen nainen Ruuhka 2021 sranantongo Alankomaat Jeangu Macrooy "Birth of a New Age" Uuden ajan synty 2021 2004 saksa Saksa Itävalta Jendrik Tie Break "I Don't Feel Hate" "Du bist" En tunne vihaa Sinä olet 2019 unkari Unkari Joci Pápai "Az én apám" Isäni 2019 georgia abhaasi Georgia Oto Nemsadze "Sul tsin iare" (სულ წინ იარე) Kulje eteenpäin 2019 1980 arabia Italia Marokko Mahmood Samira Saïd "Soldi" "Bitaqat hob" (بطاقة حب) Raha Rakkausviesti 2019 saame Norja KEiiNO "Spirit in the Sky" Henki taivaalla 2019 2008 turkki San Marino Turkki Serhat Mor ve Ötesi "Say Na Na Na" "Deli" Sano na na na Hullu 2019 2011 puola Puola Tulia Magdalena Tul "Pali się" "Jestem" Se palaa Olen 2018 montenegro Montenegro Vanja Radovanović "Inje" (Иње) Huurre 2017 valkovenäjä Valko-Venäjä Naviband "Historyja maiho žytsja" (Гісторыя майго жыцця) Elämäni tarina 2017 romani Unkari Joci Pápai "Origo" Alku 2016 bosnia Bosnia-Hertsegovina Dalal & Deen feat. Ana Rucner & Jala "Ljubav je" Rakkaus on 2016 makedonia Pohjois- Makedonia Kaliopi "Dona" (Дона) – 2016 krimintataari Ukraina Jamala "1944" 1944 2012 ruotsi Suomi Pernilla Karlsson "När jag blundar" Kun suljen silmäni 2012 Itävallan murteet Itävalta Trackshittaz "Woki mit deim Popo" Heiluta peppuasi 2012 udmurtti Venäjä Buranovskije Babuški "Party for Everybody" Juhlat kaikille 2011 korsika Ranska Amaury Vassili "Sognu" Unelma 2011 swahili Norja Stella Mwangi "Haba Haba" Vähä vähältä 2010 slovakki Slovakia Kristína Peláková "Horehronie" – 2009 2006 katalaani Andorra Susanne Georgi Jenny "La teva decisió (Get a Life)" "Sense tu" Sinun päätöksesi (Hanki elämä) Ilman sinua 2008 tekokieli Belgia Ishtar "O julissi" – 2006 tahiti Monaco Séverine Ferrer "La coco-dance" Kookostanssi 2004 võro Viro Neiokõsõ "Tii" Tie 2000 1972 malta Malta Claudette Pace Helen & Joseph "Desire" "L-imħabba" Halu Rakkaus 1999 samogiitti Liettua Aistė Smilgevičiūtė "Strazdas" Laulurastas 1993 1992 luxemburg Luxemburg Modern Times Marion Welter & Kontinent "Donne- moi une chance" "Sou fräi" Anna minulle mahdollisuus Yhtä vapaa 1992 Antillien kreoli Ranska Kali "Monté la riviè" Nouse jokea pitkin 1991 napoli Italia Peppino di Capri "Comme è ddoce 'o mare" Kuinka kaunis onkaan meri 1989 retoromaani Sveitsi Furbaz "Viver senza tei" Elää ilman sinua 1972 iiri Irlanti Sandie Jones "Ceol an ghrá" Rakkauden musiikki ==Katso myös== * Kielet Lasten Eurovision laulukilpailussa ==Aiheesta muualla== * Eurovision laulukilpailun viralliset sivut Luokka:Eurovision laulukilpailut Luokka:Luettelot kielistä